கேள்வி: மேகதொட்டி சுசரிதா - அரசியல் வாழ்க்கை பற்றி விளக்கவும்.
பதில்: சுசரிதா 2009ஆம் ஆண்டு முதன்முறையாக பிரதிபடு சட்டமன்றத் தொகுதியிலிருந்து காங்கிரசு சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். மறைந்த எ. சா. ராஜசேகர் 2003ஆம் ஆண்டு தனது வரலாற்றுச் சிறப்புமிக்க 'பாதயாத்திரை போது இவரைக் காங்கிரசில் சேர்த்துக்கொண்டார். பிரிக்கப்படாத ஆந்திரப் பிரதேசத்தின் முதலமைச்சராக இருந்த காலத்தில் ஒய். எஸ். ஆரால் ஆதரிக்கப்பட்ட சுசரிதா, 2006ஆம் ஆண்டு ஜில்லா பரிஷத் பிராந்தியத் தொகுதிகளுக்கான தேர்தலில் காங்கிரசு வேட்பாளராக குண்டூர் பிரங்கிபுரத்தில் வெற்றி பெற்றார். 2009இல், ஒய். எஸ். ஆர். இவருக்கு குண்டூர் மாவட்டத்தில் உள்ள பிரதிபடு சட்டமன்றத் தொகுதியில் போட்டியிட்டு வாய்ப்பு தந்தார். இவர் இத்தேர்தலில் எளிதாக வெற்றி பெற்றார். செப்டம்பர் 2009-இல் ராஜசேகர் ரெட்டியின் மறைவிற்குப் பின், ஜெகன் மோகன் ரெட்டி விசுவாசமாக இருந்தார். மார்ச் 2011-இல் ஒய். எஸ். ஆர். காங்கிரஸ் கட்சி ஜெகன் தொடங்கியபோது காங்கிரசிலிருந்து விலகினார். மே 2012இல் நடந்த இடைத்தேர்தலில் இவர் மீண்டும் ஓய். எஸ். ஆர். காங்கிரசு கட்சியின் சார்பில் போட்டியிட்டு வெற்றி பெற்றார். 2014ஆம் ஆண்டு தெலுங்கு தேசம் கட்சிக்குத் தனது இடத்தை விட்டுக்கொடுத்த போதிலும், ஒய். எஸ். ஆர். குடும்பத்திற்கு சுசரிதாவின் விசுவாசத்திற்கு வெகுமதியாக ஜெகன் மீண்டும் 2019 சட்டமன்றத் தேர்தலில் இவருக்கு வாய்ப்பளித்தார். இவர் ஜனசேனா கட்சி இணைந்த தெலுங்கு தேசம் கட்சியின் முன்னாள் அமைச்சர் டி மாணிக்ய வர பிரசாத் மற்றும் ஜனசேனா கட்சியில் சேர்ந்த முன்னாள் அமைச்சர் இரவேலா கிசோர் பாபு ஆகிய இருவரையும் தோற்கடித்தார்.
கேள்வி: மேகதொட்டி சுசரிதா - வாழ்க்கை என்பது என்ன?
பதில்: குண்டூரில் உள்ள பிரங்கிபுரத்தைச் சேர்ந்த சுசரிதா, மத்தியப்பிரதேசத்தின் ஜபல்பூரில் வருமான வரி ஆணையராக (மேல்முறையீடு) பணிபுரிந்த அதிகாரியான எம். தயாசாகரை மணந்தார். இவரின் தந்தை என். அங்கராவ் அரசு மருத்துவமனையில் மருத்துவராக இருந்தார். பின்னர் பிரங்கிபுரத்தில் மருத்துவ மனை நடத்தி வந்தார். 1990-இல் அரசியல் அறிவியலில் இளங்கலை கல்வியினை முடித்தார்.